प्रभात खबर की तरफ से 'गुलाम अली के साथ एक शाम'
Tuesday, 25 January 2011 15:51 B4M भड़ास4मीडिया - आयोजन
पांच दिनों के इस आयोजन का पहला चरण रांची में होगा. 26 जनवरी, 2011 को कार्यक्रम का आयोजन स्‍थानीय जिमखाना क्‍लब में किया जा रहा है. जिसमें लगभग 5000 लोग गुलाम अली के गजलों का लुत्‍फ उठायेंगे. इसके बाद 27 जनवरी, 2011 को शाम-ए-गजल कार्यक्रम का आयोजन इस्‍पात नगरी जमशेदपुर के सिद्धगोड़ा टाउनहाल में होगा. यहां लगभग 2000 लोग कार्यक्रम का आनंद लेंगे. तीसरे चरण का आयोजन पटना के श्रीकृष्‍ण मेमोरियल हॉल में किया जाएगा. यहां भी लगभग 2000 श्रोता गजल का आनंद उठायेंगे. इस आयोजन में अनेकों कॉरपोरेट प्रायोजक प्रभात खबर का सहयोग कर रहे हैं.
झारखंड, बिहार तथा पश्चिम बंगाल में प्रभात खबर अपने 9 संस्‍करणों के साथ देश का आठवां सबसे ज्‍यादा पढ़ा जाने वाला अखबार है(आईआरए - 2010- क्‍यू3 टीआर के अनुसार). अखबार का 10वां संस्‍करण फरवरी में भागलपुर से प्रारम्‍भ होने जा रहा है. प्रभात खबर समूह का एफएम रेडियो (104.8 रेडिया धूम) है, जिसका प्रसारण रांची तथा जमशेदपुर से होता है. इसके इवेंट तथा आउटडोर डिविजन प्रभात बज के द्वारा विविध प्रकार के गतिविधियों का आयोजन किया जाता है.
प्रभात खबर अपने पाठकों के लिए पिछले कई वर्षों से बहुत ही प्रभावशाली रोड शो का आयोजन सफलतापूर्वक करता आ रहा है. इनमें घरौंदा (हाउसिंग इंडस्‍ट्री फेयर), करियर फेयर, प्रतिभा सम्‍मान, झंकार (डांस प्रतियोगिता), श्रेष्‍ठ दुर्गा पूजा (श्रेष्‍ठ दुर्गा पूजा पंडाल को सम्‍मानित करना) तथा कंज्‍यूमर फेस्‍ट जैसे अनेकों आयोजन सम्मिलित हैं. इसके अलावा अखबार के द्वारा साप्‍ताहिक रोड शो कार्यक्रम मोहल्‍ला इवेंट का भी आयोजन प्रत्‍येक सप्‍ताह किया जाता है, जिसमें मोहल्‍ला तथा कॉलोनी के लोग बढ़ चढ कर भाग लेते हैं. प्रेस विज्ञप्ति